Jean Cardot

De Jean Cardot, gebuer den 20. Juli 1930 zu Saint-Étienne an der Loire, a gestuerwen den 13. Oktober 2020, war e franséische Sculpteur.

Zanter 1983 ass hie Member vun der Académie des Beaux-Arts, déi hien 1992 an 1997 presidéiert huet. Zu senge bekannte Wierker gehéieren eng Rei vu Statue vu grousse Perséinlechkeeten, déi ënner anerem zu Paräis stinn: Winston Churchill (1998), vis-à-vis vum Petit Palais; Charles de Gaulle (2000), vis-à-vis vum Grand-Palais; Thomas Jefferson (2006), bei dem Pont des Arts.

D'Skulptur bei der Atomzentral vu Cattenom, déi en Trapp Schof duerstellt, ass och vum Cardot (1987), gradewéi d'Statu vun der Groussherzogin Charlotte op der Clairefontaine-Plaz an der Stad (1990).

 Literatur 
 Anonyme: Jean Cardot. In: Monument Grande-Duchesse Charlotte: inauguration, le 29 avril 1990, Luxembourg, Place de Clairefontaine. [éd. Regéierungscommissioun fir d'Monument; dir. Martin Gerges]. Lëtzebuerg 1990, S. 29-32.
 Henry Bonnier: Jean Cardot. Éditions Adam Biro, Paris 2000, 238 S.

 Um Spaweck 

D'Websäit vum Jean Cardot
Winston-Churchill-Statu
D'Statu vum Generol de Gaulle
Thomas-Jefferson-Statu
Les mésaventures de Jean Cardot de l'Institut (S. 53)

Kategorie:Gebuer 1930
Kategorie:Gestuerwen 2020
Kategorie:Franséisch Sculpteuren
Kategorie:Membere vun der Académie des beaux-arts (Frankräich)